Frk. Holst døde som følge af et ulykkestilfælde 18. februar 1917.<ref name="Salm 216"/> Dette i forbindelse med forholdene under [[1. verdenskrig]] medførte, at arbejdet lå stille i nogle år. Nye kræfter meldte sig imidlertid, og 1921 kunne hospitalet i Mardan officielt genåbnes under dr. [[Anna Bramsen]]’s ledelse. Den danske Mission fik et særligt område omkring Mardan, af størrelse som Fyn og Falster tilsammen med 1/2 million indbyggere, med ret til at danne en selvstændig kirke. De forandrede forhold har medført, at man mere og mere gik bort fra navnet "Teltmissionen" til det mere betegnende "Den danske Pathanmission".<ref name="Salm 217">[https://runeberg.org/salmonsen/2/23/0225.html Salmonsen, s. 217]</ref>
Religion Kultur